परिस्थिति चाहे जैसी भी हो, अधिक इमोशनल होने की जरूरत नहीं है। इमोशनल होने से अच्छा है कि आप तार्किक ढंग से सोच-विचार करें। भावना में बहकर कोई ऐसी बात न करें, जो आपके संबंध ही बिगाड़ दे। गुस्सा आने के बाद अगर आप हिंसक जैसा महसूस करने लगें, तो आप अपना गुस्सा किसी कुशन या मेज पर निकाल सकते है, या फिर आप चिल्ला सकते हैं। गुस्से से बेवजह दूसरों को परेशानी हो जाए और कोई सकारात्मक परिणाम न निकले, ऐसा गुस्सा किस काम का!